రియా కపూర్

రియా కపూర్ (జననం 1987 మార్చి 5) (ఆంగ్లం: Rhea Kapoor) ఒక భారతీయ చలనచిత్ర నిర్మాత. ఆమె తన సోదరి సోనమ్ కపూర్‌తో కలసి ఫ్యాషన్ లైన్ రీసన్ (Rheson) యజమాని కూడా.

 వ్యక్తిగత జీవితం 
రియా కపూర్ బాలీవుడ్‌ కథానాయకుడు అనిల్ కపూర్, సునీతల కుమార్తె, ఆమె నటులు సోనమ్ కపూర్, హర్షవర్ధన్ కపూర్‌ల సోదరి. అలాగే ఆమె చిత్రనిర్మాత సురీందర్ కపూర్ మనవరాలు, చిత్రనిర్మాత బోనీ కపూర్, నిర్మాత మోనా శౌరీ కపూర్, నటి శ్రీదేవి, నటుడు సంజయ్ కపూర్ ల మేనకోడలు. మరికొంతమంది బంధువులలో నటులు అర్జున్ కపూర్, జాన్వీ కపూర్, మోహిత్ మార్వా, నటుడు రణవీర్ సింగ్ మొదలైనవారు ఉన్నారు.  

రియా కపూర్ న్యూయార్క్ విశ్వవిద్యాలయం నుండి "డ్రామాటిక్ లిటరేచర్"లో గ్రాడ్యుయేషన్‌ను పూర్తిచేసింది.I could only visualise Sonam as Aisha: Rhea Indian Express తన చిన్ననాటి స్నేహితుడు కరణ్ బూలానీని 2021లో వివాహం చేసుకుంది.

 కెరీర్ 
రియా కపూర్ 2010లో రాజశ్రీ ఓజా చిత్రం ఐషాతో చలనచిత్ర నిర్మాతగా తన వృత్తిని ప్రారంభించింది. ఇందులొ తన సోదరి సోనమ్ కపూర్, అభయ్ డియోల్ ప్రధాన పాత్రల్లో నటించారు. ఆమె తర్వాత శశాంక ఘోష్ దర్శకత్వం వహించిన 2014 చిత్రం ఖూబ్‌సూరత్‌ను నిర్మించింది, ఇది అదే పేరుతో హృషికేష్ ముఖర్జీ దర్శకత్వం వహించిన చిత్రానికి అధికారిక రీమేక్. 2017లో, ఆమె తన సోదరి సోనమ్ కపూర్‌తో కలిసి రీసన్ దుస్తులను ప్రారంభించింది.

2018 జూన్ 1న విడుదలైన వీరే ది వెడ్డింగ్‌కు రియా కపూర్ సహ నిర్మాతగా వ్యవహరించింది.

 ఫిల్మోగ్రఫీ 

 నిర్మాతగా 
YearTitleNotes2010ఐషాజేన్ ఆస్టెన్ 1815 నవల ఎమ్మా అనుసరణ2014ఖూబ్‌సూరత్‌1980 చిత్రం ఖూబ్‌సూరత్‌ ఆధారంగా2018వీరే ది వెడ్డింగ్‌

 మూలాలు 

వర్గం:భారత మహిళా చలనచిత్ర నిర్మాతలు
వర్గం:హిందీ చిత్ర నిర్మాతలు
వర్గం:మహారాష్ట్ర నుండి వ్యాపార మహిళలు
వర్గం:21వ శతాబ్దపు భారతీయ వ్యాపార మహిళలు
వర్గం:21వ శతాబ్దపు భారతీయ వ్యాపారవేత్తలు
వర్గం:1987 జననాలు